**Ынтымақтастық туралы меморандум**

**(20.03.2019 жылы қол қойылған)**

**Қазақстан Республикасы Білім және ғылым министрлігінің шаруашылық жүргізу құқығындағы республикалық мемлекеттік кәсіпорны** М.А. Айтхожин атындағы Молекулалық биология және биохимия институты, бір жағынан және **МЕББМ «Қазақстан-Ресей медициналық университеті».**

**КЕЛІСІМНІҢ МӘНІ**

Осы Меморандумның мәні ғылым мен білім саласындағы ынтымақтастық және денсаулық сақтау, академиялық, ғылыми және мәдени ынтымақтастық саласындағы өзара тиімді қарым-қатынастар орнату, сондай-ақ басылымдармен, оқу бағдарламаларымен және бірлескен ғылыми жобалармен алмасу болып табылады.

**ЫНТЫМАҚТАСТЫҚ САЛАСЫ**

Екі тарап мүмкіндігінше қаржы ресурстары шегінде және әрбір Тараптың нормаларына сәйкес ынтымақтастыққа қатысады:

* бірлескен ғылыми жобаларға қатысу, олардың нәтижелерін жариялау;
* осы Келісімге сәйкес жасалған жекелеген келісімдерде көзделген тәртіпте, көлемде және әдістерде биомедицина және денсаулық сақтау ұйымы бойынша бірлескен ғылыми жобаларды, жоғары медициналық білім берудің оқу бағдарламаларын іске асыру;
* ғылыми-зерттеу және тәжірибелік-конструкторлық жұмыстарды жүргізу;
* бірлескен семинарлар, конференциялар, конкурстар мен студенттер жұмыстарының көрмелері, ғылыми тағылымдамалар ұйымдастыру;
* өзара әдістемелік, ұйымдастырушылық-әдістемелік, консультациялық, ресурстық және ақпараттық қамтамасыз ету;
* егер бұл бұрын қабылданған міндеттемелерге қайшы келмесе және (немесе) мұндай ақпарат Тараптардың коммерциялық құпиясы болып табылмаса, осы Меморандумды іске асыру үшін қажетті техникалық және басқа құжаттамамен және ақпаратпен алмасу;
* жетекші профессорлар мен мамандарды биомедицинаның өзекті мәселелері бойынша лекциялар топтамасын және шеберлік сабақтарын өткізуге шақыру;
* жас оқытушылардың, магистранттар мен докторанттардың тағылымдамадан өтуін ұйымдастыру;
* интернатура және резидентура бағдарламалары, магистратура, докторантура бойынша ынтымақтастық;
* өзара мүдделі зерттеулер бойынша бірлескен жұмыс топтарын құру.